Cebolas – Alex Ghalpon\nA muller aproveitou que estaba o fillo na casa para que a achegara no coche á praza mercar cebolo. Hai anos que ten boa horta, pero non fai semilleiro e merca as prantas pequenas nas tendas do ramo ou mellor inda nas feiras ou mercados, que sempre dan pé a xeitosas conversas e “sistemas tradicionais de marcaxe de prezos”.\nNa praza estaban as vellas da contorna ofrecendo os seus produtos, e a muller botáballe o ollo a algún e preguntaba:\n-A como vai o cebolo?\n-A seis euros o cento.\n-Non lle dou máis ca cinco, e levo os dous que lle quedan.\n-Non señora, díxenlle seis.\n-Pois logo… adeus, grazas.\nSeguiu camiño, o fillo atrás, pero este xa ventou a xogada.\n-Volva, señora, volva, doullos a cinco e medio.\n-Eu doulle dez polos dous.\n-Lévemos no que lle digo, señora, que quero acabar e ir pró médico.\n-Pois se quere ir pró médico, vaia tranquila, non o pense máis, doulle os dez, vosté acaba a feira e as dúas contentas.\nAs mulleres remataron o negocio. A vella marchou pró ambulatorio, e a muller puxo as cebolas. Non sei que tal lle foi á vendedora no doutor, mais a compradora anda estes días apañando unha gloriosa colleita.\nAgora queda enrestralas. E preparar a empanada.\nMiguel Hernández, Nanas de la cebolla, na voz de J.M. Serrat.\nP.D. Ás veces as palabras son enredosas -ou se cadra enredeiras, niso está boa parte da súa graza- e incluso para os falantes do mesmo idioma significan cousas diversas ou non se usan no mesmo contexto. Teño comprobado, como teredes moitos de vós, que se imos ao léxico máis popular ou vencellado aos oficios a cousa inda se complica máis. Eu sempre oín na miña casa falar de “botar as patacas” ou “poñer as cebolas”, noutros lugares dise “poñer as patacas” ou “plantar o cebolo”, riqueza non falta. Usemos unha maneira ou outra, unha palabra ou outra, o caso é entenderse, como dixo o outro; e como falar inda presta, e preguntar non dá medo, o gusto da conversa é delicioso, e o tema da lingua dá pé a facer bo uso dela… nos amplos e diversos sentidos da palabra.\nAgosto 29, 2009 by alexghalpon\tfeira,horta,lingua\n4 thoughts on “Cebolas”\nAgosto 29, 2009 ás 22:01\nSeguro que esa maña que ten a nai para relear polo prezo do cebolo xa non a ten o fillo… e penso que a filla tampouco ha estar moi sobrada. Acertei, Alex?\nAgosto 30, 2009 ás 00:21\nCreo que os dous son moi modestos herdeiros… A pena é que non hai moitas ocasións onde ensaiar, por moito que os xenes tiren polo gusto do regateo.\nSetembro 11, 2009 ás 20:08\nO regateo é unha arte difícil que consume tempo, igual que a arte de negociar coas palabras… E os novos nunca encontramos tempo…\nGrazas por compartir imaxes, música, palabras e sentimentos.\nTes un blog que sana a un 🙂\nSetembro 11, 2009 ás 21:07\nMoito sentido nas túas palabras, Moucheira. O que teño é un blog pra intentar sanar eu ;-), e con comentarios coma o teu a cura vai indo. Moitos bicos


O CONCELLO DESTINA UNS 131.000 EUROS Á MELLORA E CONSTRUCIÓN DE PARQUES INFANTÍS NA CIDADE\nUnha das últimas actuacións rematadas nesta área foi o parque da Praza da Lectura, en Santa Icía, no que se ampliaron os elementos de xogo infantís e se realizaron outras melloras\nNarón, 25 de marzo de 2017. A Concellería de Servizos, da que depende a área de Parques e Xardíns, está a realizar numerosas intervencións para mellorar e incrementar as zonas de xogo infantís e biosaudables no termo municipal. Así o destacou o edil da área, Ibán Santalla, que recordou que desde hai unhas semanas está rematada a actuación proxectada na Praza da Lectura, en Santa Icía e avanzou que se contemplan novas obras similares en diferentes puntos do termo municipal nos vindeiros meses. Santalla visitou hai uns días xunto coa primeira tenente de alcalde de Narón, Marián Ferreiro, o parque da Praza da Lectura para ver o estado final das tarefas realizadas. O investimento total das catro últimas actuacións –rematadas e previstas- en parques municipais ronda os 131.000 euros. “A aposta do goberno local de Narón por mellorar e incrementar o número de zonas de xogo para os nenos e nenas é firme, e así o constatan os múltiples proxectos xa desenvolvidos nesta área e os programados para os vindeiros meses”, subliñou Santalla.\nNa Praza da Lectura realizouse unha obra orzamentada en 30.000 euros –dos que a Deputación da Coruña aportou 13.600 e a administración local a contía restante-. Con cargo a esa partida ampliáronse os elementos de xogo destinados aos nenos e nenas, restaurando os xogos infantís existentes –dous columpios e tres muelles- e instalando outros a maiores –unha rede piramidal de trepa, un conxunto modular de dúas torres, un columpio cesta e un tamén carrusel-. Nesa mesma área, dunha superficie total de 5.600 metros cadrados, tal e como explicou Santalla, procedeuse á plantación de cinco árbores e á colocación de dúas mesas picnic de madeira cunha rampa para facilitar o acceso, se ben se está estudando a posibilidade de instalar unha canasta. A maiores deses 30.000 euros, o Concello habilitou unha partida de 9.000 euros para colocar pavimento de seguridade de caucho continuo no chan na zona na que se localizan os xogos infantís –uns 310 metros cadrados-, co fin de evitar danos ante posibles caídas. Os traballos incluíron ademais, como melloras, a plantación de varios exemplares de loureiro arredor da zona da praza, delimitándoa para darlle máis protección ás nenas e nenos que xogan no recinto.\nCon cargo ás achegas procedentes do POS+ da Deputación da Coruña a Concellería de Servizos ten programadas outras tres actuacións para levar a cabo nos vindeiros meses. Unha delas é, tal e como apuntou o concelleiro naronés, a construción dun parque con zonas de xogo e elementos biosaudables xunto ao tanque de tormentas do Río Inxerto, na zona da Gándara. Esta actuación está valorada en 22.387 euros. Así mesmo, está previsto, indicou, ampliar o parque do Río Freixeiro, coa instalación de novos elementos de xogo infantís. Neste caso destinarase aos traballos unha partida de 18.332 euros.\nPor último, apuntou Santalla, está proxectada a construción dun novo parque, neste caso na parroquia de Piñeiros, nas inmediacións da igrexa parroquial. O investimento, neste caso, ascenderá a 50.999 euros.


Fábrica de zapatos de rebote - Fabricantes, provedores de zapatos de rebote ao por maior\nPistola de masaxe muscular\nScooter de acrobacias\nZapato de rebote\nScooter de equipaxe\nPatín en liña\nScooter eléctrico JB520\nScooter eléctrico JB516B\nScooter eléctrico JB525\nScooter electrónico JBHZ 01\nScooter electrónico JBHZ 02\nScooter electrónico JBHZ 03\nZapato de rebote JB166\nPistola de masaxe JB80010\nZapato de rebote JB168\nOs zapatos Bunce fan que o exercicio sexa un paseo normal polo parque. Os nosos zapatos canguro foron deseñados especialmente para proporcionarche exercicios de baixo impacto que redundan nunha rápida perda de calorías.\nEquipados cun resorte flexible, os zapatos saltantes absorben os golpes e son fáciles de xeonllar cando fas grandes saltos. Asegura que incluso os usuarios maiores poden realizar grandes movementos sen ter que preocuparse de lesionarse.\nEngade intensidade ás túas actividades cotiás normais, como camiñar ou correr usando os zapatos de salto mentres estás en movemento. Non só axuda a perder calorías, senón que tamén pode facer que se mova rapidamente cun mínimo esforzo.\nAínda mellor, as botas canguros veñen en varias cores, dándolle a opción de escoller a perfecta para vostede. Disfruta dunha experiencia de adestramento única usando zapatos de salto de lúa cada vez que fas exercicio.\nZapato de rebote JB167\n“Viaxando a Xiandu e Sacrificin ...\nDez mil empresas axudan a dez mil ...\n33ª Xuventude e Chile do condado de Jinyun ...


Representantes dun Grupo de Acción Costeira de Rumanía visitan Malpica para aprender das experiencias locais – Concello de Malpica de Bergantiños\nRepresentantes dun Grupo de Acción Costeira de Rumanía visitan Malpica para aprender das experiencias locais\nA expedición, integrada por 32 membros de confrarías e agrupacións de pescadores, está a estudar distintas iniciativas en Cataluña e Galicia\nRepresentantes do Grupo de Acción Costeira (GAC) do Delta do Danubio, en Rumanía, incluíron Malpica no programa de visitas que están a facer a distintas vilas pesqueiras de Cataluña e Galicia coa finalidade de aprender das experiencias locais. O alcalde, Eduardo Parga, e o tenente de alcalde, Miguel Fernández, recibiron e acompañaron ao grupo, integrado por 32 persoas que forman parte de confrarías ou agrupacións de pescadores do GAC do Delta do Danubio.\nEn Rumanía están arrincando agora este tipo de programas, e o proxecto que se leva a cabo nesa zona en concreto inclúe un apartado formativo dentro do cal se enmarcan as visitas a Cataluña e Galicia, segundo explicou o xerente do GAC-3 Costa da Morte, Guillermo González, que exerce como guía dos visitantes. Na xornada malpicá (onte estiveron en Camariñas) puideron comprobar como se organizan e traballan nas redeiras, as aplicacións artesanais que realizan e tamén outros proxectos desenvolvidos con fondos do GAC, como Malpica, o mar de Sisargas, unha tenda de efectos navais ou unha taberna. ?Para eles é moi interesante ver que tipo de proxectos se poden facer, como se pode diversificar?, sinalou Guillermo González. O traballo coas redes interesoulles especialmente polas posibles aplicacións que poidan ter no Delta do Danubio, onde teñen pesca fluvial. A expedición rumana tomou, ademais, boa nota da experiencia de traballo complementario que realizan o GAC e o GDR, que comparten sede no Centro Comarcal de Buño.\nO xerente do GAC-3 destacou que para a Costa da Morte tamén resultan moi proveitosas este tipo de visitas, tanto pola promoción que supoñen para os proxectos desenvolvidos como pola posibilidade de establecer contactos con outras rexións e países para intercambios futuros ou experiencias conxuntas.


Seminarista en Lugo desde 1966: Manuel Vicent en El País\nManuel Vicent en El País\nVén moi a conto da última entrada deste blog\nPublicado por GGuerra ás 12/14/2014 04:58:00 p.m.\nUN NADAL LAICO?\nAlgunha mente moi mentalizada xa ten proposto a celebración de bautizos laicos. Figúrome que con Eau de cologne, en vez da auga bendita, tan retrógrada.\nNon faltará quen pronto propoña tamén unha Primeira Comuñón laica. Cun oficiante tipo Casius Clay, que teña boa esquerda, dende logo.\nE chegadas estas datas, vemos como o Nadal, na práctica, tamén está nun proceso lento cara a súa secularización e, se non o remediamos, pronto veremos un decreto no BOE que anuncie que o 25 de decembro é o Día da Neve. E non pasará moito tempo sen que outra mente progre, progre, propoña un modelo IN para esta nova festa que substitúa ao caduco nadal. Pois non é o caso de suprimir os días de festa -faltaría máis-, senón de adecuar a súa celebración á nosa época –dirán.\nA Sagrada Familia pasará a estar formada por unha parella con neno, seleccionada nun Gran Hermano, patrocinado polo Corte Inglés. O Belén, diseñado por Calatrava, contará cos máis sofisticados medios para dar a sensación de pobreza, dentro da máis exquisita confortabilidade, así como cun bo seguro para os que teñan que meterse dentro. As luces das rúas, en vez de campaíñas, representarán vistosos spots publicitarios que sufraguen os gastos dos festexos. A pela é a pela! E as panxoliñas seguirán coa mesma música –un pouco de tradición tamén gusta-, pero nas súas letras xa non haberá peixes que beben e beben, senón outra tipo de fauna moito máis sofisticada.\nPero hai algo co que nin estes eximios pensadores poderán acabar, pois está por riba de modas, e ata de crenzas: o espírito do Nadal.\nO cardiólogo, o reumatólo, o urólogo ou xinecólogo dannos conta dos estragos que os puñeteros anos causan no noso organismo. Pero é o espírito navideño o único que de maneira fiable nos indica cal é o estado da nosa sensibilidade.\nSe nestes días non o sentes. Se para ti son só uns días máis, ten coidado. O teu sensitómetro está a tocar o zona vermella.\nE se ao ver os ollos coma platos dun neno que contempla, entre aterrado e ilusionado, aos mesmiños Gaspar, Melchor e Baltasar ante el, non se che remove algo dentro de ti, macho, estás morto!\nPoderás respirar, andar, falar, e quizais ata facer outras cousas, pero o teu DNI vital xa caducou.\nPor iso dou grazas a Deus, porque aínda me fago neno cada vez que vexo o Belén que montamos no fogar e berreo unha panxoliña das de antes, sen que me corten as caras de abraio dos meus, que, malpensados, miran sempre para a miña copa baleira.\n1974: fundación de Toxos e Xestas\nA novena das ánimas


Fálase moito de cidades tecnolóxicas, intelixentes, da dixitalización desas cidades... pero moitas veces esquecemos o valor máis importante das mesmas: os cidadáns. As mulleres e os homes que viven nelas, que pasean, que outorgan a vida a esas cidades. E sobre todo, que as singularizan.\nA historia dunha cidade non se escribe só cos seus personaxes ilustres. Van ser os personaxes populares quen seguramente dean a dimensión real desa aldea, vila ou cidade nunha determinada época. E isto é o que fai Xosé Luís Bernal, Farruco, en Eles e máis eu, unha biografía íntima e colectiva de máis de 30 personaxes que “compostelanearon” especialmente na segunda metade do século pasado.\nHumorista, actor, home da farándula -tal e como se define nesta crónica-, Xosé Luís Bernal é memoria viva dunha Compostela que foi e que non volverá. Testemuña dos seus acontecementos e desas persoas que fican na memoria colectiva pero non nos libros de historia. O Pingaxusta, o Peitiños, O Cholas, Pedriño El Moro ou Juanito O Ferruxe son algúns deses “personaxes entrañables, disparatados, bohemios, estrafalarios, lunaticos, curiosos...” que “o peso do tempo foi devorando”, como describe este cronista de noites, barras e rúas picheleiras.\nE como de cabaleiro é sabido, que antes de contar as cousas dos demais, hai que contar as propias, velaí está o “eu” do título. Porque este libro móvese entre a crónica de personaxes e a autobiografía, enlazándose eses dous conceptos ao longo das páxinas do libro. Por iso, Eles e mais eu comeza coa historia de Xosé Luís Bernal e remata falando do seu irmán, o xornalista Diego Bernal, dos pais e do seu Farruco, o personaxe máis sobranceiro saído do maxín de Bernal. Empeza el, pechan os seus, e entre medias, os personaxes dunha Compostela que “é máis máxica do que sabiamos”, como indica Suso de Toro no seu prólogo.\nSe de todos é coñecido que Xosé Luís Bernal foi sempre un magnífico contador, na escrita sabe como dirixir os contos, indo cara o humano e o humor. Nese sentido os relatos deste Eles e mais eu lémbranos aos cadriños de Castelao, que a pesares de contar sobre persoas que viviron un tempo “que foi miserábel e cheo de grandes e pequenas miserias” -en palabras tiradas novamente do prólogo de Suso de Toro-, desa imaxe de penurias, de seres marxinados dunha Compostela en branco e negro, que precisan de especial apoio, Xosé Luís Bernal é quen de concedelo xentilmente, a través dunha nota humorística que alivia ao lector. Bernal consegue nos relatos deste libro un equilibrio entre o sentimento fondo, a tenrura e o humor.\nO humor é o fío de cor que tece as historias e os sucedidos que se narran neste libro. Nada é intocable cando se trata do humor, aínda que iso lle ocasionara moitos problemas, ben no colexio xunto ao director Manuel Peleteiro, con Franco ou na mili onde tivo que pedir a mediación do cardeal Quiroga Palacios. Ou ben no laboral, cando percorría Galicia enteira cos seus personaxes. Xosé Luís Bernal é quen de sacar un sorriso a situacións dramáticas. Manuel Rivas dicía que o ADN do galego componse de ironía e melancolía, e moito diso hai nestes retratos humanos de Bernal.\nEstou seguro que estamos ante un libro sobre Compostela pero non é só para composteláns. Aínda que certamente está ambientado en Compostela, Eles e mais eu non deixa de ser un libro de historias. E a todas e a todos gústannos escoitar e ler historias. E certamente, se nolas contan como fai Xosé Luís Bernal, a satisfacción é máxima.


A Xustiza - SOCIAL - Sermos Galiza - Diario de intereses galegos\nXosé-Bieito Coello Coello 08 Novembro 2017 17:54 h.\npp catalunya escocia xustiza tc gurtel\nAlguén, cunha mínima visión imparcial, pode crer que a xustiza española é independente?\nExisten infinitos exemplos de parcialidade, imos ver algúns: a Audiencia Nacional é a continuación do antigo Tribunal fascista de Orde Público. Coa desculpa do terrorismo etarra, mantívose, e aí segue, e utilízana para o que lles peta. Se temos os Tribunais Superiores de Xustiza e o Tribunal Supremo, para que se necesita? En Escocia, que din falsamente que ten menos competencias que Cataluña, o Tribunal Superior dese país ten as máximas competencias; por riba del non está ningún outro Tribunal. No caso catalán agora intervén a Audiencia Nacional, cando no ano 2008, nun caso similar, mantívose a marxe, alegando que non era da súa competencia.\nEn España a xustiza é lentísima cando se trata de xulgar, por exemplo, o caso Gürtel, ou todos os casos de corrupción do PP ou dos poderosos, mais é moi lixeira para inhabilitar Garzón ou Elpidio Silva cando lle trataron de meter man a casta ou agora ao Goberno Catalán. Nestes casos non existen falta de medios.\nO actual ministro de Xustiza está reprobado polo Parlamento Nacional, igual que o Fiscal Xeral do Estado por incumprir normas básicas da democracia e deberían ter demitido fai tempo. O anterior Fiscal do Estado, como o de agora, nomeado polo goberno, tivo que demitir por ter cartos en paraísos fiscais. Vaia exemplo para perseguir os corruptos!\nEn España a xustiza é lentísima cando se trata de xulgar, por exemplo, o caso Gürtel, ou todos os casos de corrupción do PP ou dos poderosos, mais é moi lixeira para inhabilitar Garzón ou Elpidio Silva\nO Consello Xeral do Poder Xudicial non é plural, están repartidos os seus cargos maioritariamente entre o PP e o PSOE, igual que no Tribunal Constitucional. Por exemplo no TC o Goberno nomea dous membros directamente e o Senado nomea os mesmos membros que o Congreso, cando todos sabemos que o Senado non é representativo da sociedade, pois por exemplo Soria ten os mesmos senadores que Barcelona.\nClaro que hai algúns xuíces imparciais, como o xuíz Castro, mais teñen que exercer de heroes para resistir todas as presións da casta e poder emitir unha sentencia xusta, que despois é recorrida por todos os medios económicos e xurídicos e o final queda en nada, como foi o xuízo da Infanta Cristina.\nMoita xente seguro que coñece a maior parte destes exemplos citados, mais tería que meditar si podemos afirmar que un Estado é democrático cando ten unha xustiza parcial, chegando incluso a que Xuíces para a Democracia pida á ONU que comprobe a “grave situación” da xustiza española.\nXosé-Bieito Coello Coello. As Pontes


Teoría e práctica do Todo - Tabeirós Montes\nTeoría e práctica do Todo\nNa Segunda Lectura deste domingo hai un fermoso e famoso himno, que está incluído algo artificialmente nunha das cartas do apóstolo Paulo. É o chamado “himno cristolóxico”. Os comentadores do Novo Testamento, é dicir, do que acontece arredor da vida e mensaxe de Xesús e do xurdimento das primeiras comunidades cristiás, adoitan dicir verbo deste himno que vén sendo un dos fragmentos máis densos e profundos de todo o Novo Testamento. De modo que é bo que lle prestemos algo de atención.\nLembremos algunhas das ideas que que se formulan neste precioso fragmento do Novo Testamento: “Bendito sexa Deus”, ese Deus grande e bo, que é o Pai de Xesús e que está connosco como “Emmanuel”, é dicir, coma “Deus connnosco”. Con este Xesús-Manuel chégannos a nós “toda clase de bendicións”. Neste Xesús, Fillo de Deus, estamos todos nós en canto humanos que somos. En Xesús óllanos o Pai bondadosamente a todos, pois somos da súa mesma carne e do seu mesmo sangue. Neste Xesús estamos todos “predestinados “ a “sermos fillos adoptivos de Deus”. Esa é a mente e o designio de Deus Pai para con todos. Iso é o que El quere e o que vai facer. Neste Xesús acadamos a nosa redención e salvación, porque por medio del verte Deus Pai abondosamente, xenerosamente, a súa graza sobre nós. El, por ser infinito, non é agarrado nin avaro. Por moito que nos dea, segue a ser sempre infinito en poder e grandeza. Dinos Paulo neste himno que Deus Pai “verteu xenerosamente sobre nós a súa graza”, é dicir, a súa bondade e o seu amor e que fixo “rebordar sobre nós a riqueza da súa graza”.\n¿Cal é, pois, o proxecto de Deus Pai sobre nós e sobre toda a realidade creada por el? Gravemos nas nosas mentes e nos nosos corazón agradecidos a resposta que nos dá Paulo a esta gran cuestión: “unificar en Cristo tódalas cousas, canto hai no ceo e canto hai na terra”.\nEn consecuencia, non podemos ser apoucados, encollidos ou de curtas miras. Si, Deus Pai quere asemellarnos a Xesús, ó seu fillo benquerido, ó querer que el fose semellante a nós. Quere que participemos da vida divina, esa vida divina que está chea de felicidade e que non vai rematar endexamais, como endexamais vai rematar tampouco Deus mesmo. El amounos e ámanos por pura graza, por puro amor, sen merecemento ningún da nosa parte. Fomos chamados a participar desta súa vida divina, tal como nos di Paulo, “desde antes da creación do mundo”. Foi el que nos escolleu para esta vida. Foi iniciativa súa, non nosa, pois nós non eramos nada nin somos tampouco nada sen a súa graza, sen a graza e o poder de Deus.\nÁ vista do marabilloso contido deste grande “himno cristolóxico”, no que Paulo ou algún dos seus discípulos nos resume de maneira concentrada o proxecto divino da nosa salvación, o que se nos di no Evanxeo de hoxe non é máis ca simple consecuencia, algo que flúe de maneira natural das ideas formuladas neste himno paulino.\nOs verdadeiros discípulos ou “apóstolos”, é dicir, mandados, por Xesús están tan cheos da graza e das promesas de Deus que non precisan practicamente de nada máis: “nin pan, nin alforxas, nin cartos nin faixa”. Só unha túnica lixeira e mailas sandalias para poder camiñar e comunicar con presteza a gran “boa nova”. Os mandados por Xesús téñeno todo e non precisan case de nada. Téñeno todo, porque con Deus-Pai o teñen todo, algo así coma un neno pequeno o ten todo e vive feliz porque sabe que seus pais estarán sempre bondadosamente atentos a canto el precise.\nIsto faime lembrar aquilo de San Xoán da Cruz. O gran místico de Ávila escribiu uns fermosos versos sobre como chegar ó que el chamaba o “Monte da perfección”. Para subir a este monte hai que andar lixeiro de equipaxe, tal como fan os montañeiros e escaladores. Hai que renunciar a cousas inútiles, pesadas ou entorpecedoras se se quere chegar ó máis alto. Porque, para San Xoán da Cruz, Deus ten que ver co que el chama “o Todo”. ¿E cómo se chega a este “Todo”?\nEscoitade o que el nos di:\nPara vir gustalo todo,\nnon queiras ter gusto en nada.\nPara vir posuílo todo,\nnon queiras posuír algo en nada.\nPara vir selo todo,\nnon queiras ser algo en nada.\nCando reparas en algo,\ndeixas de lanzarte ó todo.\nPorque para vir de todo ó todo\nhas negarte de todo en todo.\nE cando o veñas de todo ter,\nhas telo sen nada querer.\nPorque, se queres ter algo en todo,\nnon tes puro en Deus o teu tesouro”.\nLinguaxe poética, dialéctica e conceptuosa, si, pero que vai ó fondo da mensaxe de Xesús do desprendemento das cousas para comunicar a boa nova de que Deus é “todo”. Un desprendemento que se ha reflectir no modo de vivir e de se comportar de cantos anuncian a mensaxe de Xesús. Dicía o papa Paulo VI: “O home contemporáneo escoita máis a gusto ós que dan testemuño cós que ensinan, ou se escoitan ós que ensinan é porque dan testemuño... Será sobre todo mediante a súa conduta, mediante a súa vida, cómo a Igrexa evanxelizará o mundo, é dicir, mediante o testemuño vivido de fidelidade a Xesús Cristo, de pobreza e desprendemento dos bens materiais, de liberdade fronte ós poderes do mundo”. Por algo o noso papa actual Francisco insiste tanto tamén no moito que a el lle gustaría unha Igrexa pobre e para os pobres.\nNo que se refire ó P. Seixas (lembramos unha vez máis o centenario no que estamos do seu nacemento), é ben sabido o desprendido que era no ter cousas para o seu particular proveito e o seu fervoroso interese en axudar ós necesitados. Unha persoa de aquí de Vigo, que entón era unha nena, recorda por exemplo algunha das visitas do P. Seixas á súa casa, tras aceptar el o convite de seus pais de ir xantar con eles, desta forma:\n“Teño a lembranza limpa e nidia das súas grandes gargalladas inzando o seu queixo cara ó ceo. A súa branca barba... e as fondas, ceibes gargalladas perante a sobremesa asombrábanme e engaiolábanme. Tamén recordo a miña nai remendando a mesma cazadora tódolos domingos ó remate do xantar...\n- Pai, qué fixo coa chaqueta que lle din...?\n- É que había un moreniño que non tiña ningunha...”


Son dous asuntos aprobados este venres pola Xunta de Goberno Local, a transferencia de medio millón de euros costeados por Concello e Deputación para a edición deste ano do festival de deporte urbano e o abono de 250.000 euros á Vigo Convention Bureau para as accións de promoción das illas Cíes. O goberno local tamén aprobou unha achega de 37.000 euros para o programa sociolaboral da CIG.\nAbel Caballero informou este martes do procedemento para acceder á actuación deste venres ás 22h en Castrelos. A web municipal activará este mércores unha ligazón á plataforma na que formalizar a solicitude das entradas, gratuítas e nominativas, que se repartirán en dous bloques: 500 desde as 10h e outras 500 desde as 18h. Haberá servizo de lanzadeiras ao remate do concerto.\nLos Secretos actuarán en Castrelos o 27 de agosto\nO concerto non será no anfiteatro do parque, senón no escenario exterior, informou Caballero este mércores, un espazo delimitado para unhas mil persoas, sempre en función do cumprimento das normas contra o Covid. Ademais, o alcalde recordou que Vigo recibirá a Amaral o 25 de setembro.\nNada Surf súbese á terraza do Mar de Vigo o 26 de setembro\nO alcalde desvelou tres novos artistas que se engaden aos máis de medio centenar confirmados este verán no ciclo de concertos do TerraCeo, no Auditorio da Avenida de Beiramar. Xunto á banda americana, a cita suma aos vigueses Maldito Murphy o 4 de setembro e aos alacantinos Funzo & Baby Loud o 18 do mesmo mes.\nVigo pecha a fin de semana de San Roque cunha ocupación hoteleira do 96,6%\nCaballero ofreceu este martes os datos e trasladou ademais que a Oficina de Turismo de Vigo obtivo o selo de calidade turística polas boas prácticas na redución do risco de contaxio por coronavirus. Só o 13% dos servizos turísticos galegos conta con esta distinción.\nAdemais tamén están programados o festival “Letras galegas” con actuacións das corais en Ronda de Don Bosco e o Parque de Castrelos e a actuación de Dous en Villa Solita.\nxoves, 5 ago 2021\nbel Caballero recoñeceu a boa disposición do grupo musical para cambiar a data por mor da pandemia: “Agora non é aconsellable facelo.”


Verín tamén berrou contra as violencias machistas\nRedacción | 27 de novembro de 2019\nDiversas entidades sociais da bisbarra organizaron a concentración do 25N en Verín.\nO acto central reivindicativo do contra a Violencia de Xénero, tivo lugar onte á tarde na Praza do Concello de Verín coa celebración da xa tradicional concentración comarcal en contra da violencia machista. Un acto no que, ademais da lectura do manifesto de rexeitamento da violencia contra as mulleres, houbo unha mesa informativa sobre os recursos comarcais neste eido e no que participaron diversos centros educativos cunha performance en contra da violencia contra as mulleres.\nNun día especialmente reivindicativo na bisbarra, á concentración que conmemoraba o Día Internacional contra a Violencia cara ás mulleres acudiron máis de 300 persoas e representantes de diversas entidades sociais da comarca. FEMURO, Agrupación de Voluntarios de Protección Civil de Verín, Cruz Vermella, Portas Abertas - Centro de Desenvolvemento Rural, diversos centros educativos, e o CIM (Centro de Información á Muller) tamén estiveron presentes na concentración reivindicativa do 25 de novembro.\nPor primeira vez, a Marcha Mundial das Mulleres fixo acto de presencia na vila e, tamén, a recén creada Asociación Feminista Nosas. Acaban de pór en marcha o seu grupo de Verín e foron as encargadas de organizar a gran cacerolada para berrar ben alto a necesidade de rematar coa violencia machista e patriarcal exercida contra as mulleres.\nTódalas entidades uníronse, traballando en conxunto cun obxectivo común: a loita pola igualdade e o fin da violencia de xénero. Neste mes inda haberá algunha actividade reivindicativa máis. O CIM ten programada a conferencia "Prostitución, Lecer e Negocio Machista" que se celebrará na Casa da Cultura de Verín o vindeiro venres, 29 de novembro, ás 20 horas e contará coa proxección da curtametraxe "Invisibles".\nPodes ver este artigo na próxima dirección /articulo/verin/verin-tamen-berrou-violencias-machistas/20191126121733004128.html


Tan fácil, un home das cavernas podería facelo ... | Martech Zone\nHoxe foi o día do Club do Libro e tivemos o incrible pracer de facer unha conferencia telefónica con Mikela e Philip Tarlow, os autores de Aborixe dixital. Aquí tes o extracto de Amazon:\nDigital Aboriginal, de Mikela Tarlow con Philip Tarlow, propón un enfoque bastante único para aqueles que buscan formas innovadoras de estar ao día do ambiente empresarial de alta tecnoloxía actual: volver ao "mundo máxico, en rede e multidimensional" dos aborixes para inspirarse e dirixirse. . Os autores son especialistas en aprendizaxe organizativa; é un artista recoñecido internacionalmente, cre que o coñecemento das formas nómadas do deserto enmárcase perfectamente coas necesidades modernas do lugar de traballo. En catro seccións que analizan o comportamento dos aborixes no contexto da era dixital, mostran como se poden apropiar diversos aspectos clave con estratexias e habilidades principalmente familiares.\nPara ser absolutamente transparente, aínda non lera o libro ... pero despois da nosa conversa, si. Aquí tes un adianto das catro seccións:\nQuen é o dono do vento? trátase dunha discusión en profundidade sobre a propiedade intelectual e a nosa propiedade cousas. A pregunta é unha metáfora e apunta ás actitudes antigas de "nós" fronte á actitude moderna de "eu". Mikela e Philip cren que o péndulo comeza a volver a "nós" ... a nosa atención á paz, ao quecemento global, á espiritualidade, á superación persoal, etc.\nRegreso dos contadores de historias se fuches blogueiro durante un tempo, descubrirás que algúns dos blogs máis exitosos contan unha historia. Durante miles de anos foi como as persoas se educaron mutuamente. E aínda é unha metodoloxía exitosa. (No meu traballo empregamos "Casos de uso" para describir aos nosos equipos de desenvolvemento como a xente vai usar a nosa aplicación ... contamos a historia!)\nMente tribal trátase de espazos de traballo colaborativos e de como as persoas se xuntan naturalmente para gañar produtividade. Unha fantástica evolución da web foi a capacidade de colaborar con xente que non coñeces, desenvolvéndoa enteira Sistemas operativos, aplicacións... e incluso unha liña Enciclopedia.\nMontando as liñas das cancións é unha discusión sobre a nosa capacidade para seguir a nosa intuición e natureza instintiva. Mikela comentou que Malcolm Gladwell fixo un gran traballo describindo isto en Parpadeo: o poder de pensar sen pensar. Co volume de datos aos que nos enfrontamos hoxe, un está obrigado a obter parálise de análise. Confiar no noso instinto non é o mesmo que adiviñar: hai moitas evidencias de que hai moito máis na intuición do que nos damos conta.\nA conversa foi estimulante. Todos os do Club do libro escribían furiosamente notas e devoraban a conversa. Mikela e Philip xa están a traballar no seu próximo libro, O retorno dos contos, que entrará en gran detalle sobre os temas nos que trataron Aborixe dixital.\nAquí está o incrible do aborixe dixital ... escribiuse no 2002! Baseándose na información recollida a través das súas investigacións, Mikela e Philip tocaron realmente os avances tecnolóxicos e os novos negocios que nin sequera existiran. Dende que foi escrito hai 5 anos, podes mercalo en Amazon por 3.99 dólares.\nA inspiración do libro viña de ver unha obra de arte onde unha placa de circuíto parecía unha antiga pintura aborixe.\nMikela e Philip estaban tan emocionados coa conversa coma nós, foi fantástico. Literalmente chamamos ao seu hotel en Grecia para comentar o seu libro, o noso club de libros e os nosos pensamentos sobre como está a cambiar o panorama dos negocios e da tecnoloxía. Eu podería literalmente seguir e seguir: teño 4 páxinas de notas dunha conferencia telefónica de 1 hora.\nXa estou a repensar parte do meu material para o meu conferencia sobre blogs corporativos a próxima semana para infundilo con algunhas destas ideas motivadoras.\nUn agradecemento especial a Harlon Wilson, Presidente e CEO de Animación médica. Harlon é amigo de Mikela e Philip e organizou a teleconferencia.


4 anos de prisión a Rato, 6 a Blesa, factura xudicial por unha fraude de 12,5 millóns de euros\nO ex vicepresidente defraudou o fisco máis de 6 millóns nunha década\nO mago das finanzas, o arquitecto do suposto milagre económico español de finais dos 90, acaba de ser condenado a 4 anos e 6 meses de prisión polo caso dos cartóns Black. El e Blesa -condenado a 6 anos- terán de responder solidariamente polo conxunto do diñeiro roubado á entidade, 12,5 millóns de euros entre 2003 e 2012.\nphoto_camera Rodrigo Rato\nA sección cuarta da Sala do Penal da Audiencia Nacional española ditou condena contra as 65 persoas acusadas polo uso fraudulento dos cartóns de crédito Black -unhas visas opacas que utilizaban sen ningún tipo de control- durante o período 2003-2012.\nOs condenados son ou ex conselleiros ou ex directivos de primeiro CaixaMadrid e despois Bankia, entre eles unha nutrida representación de cadros do PP e do PSOE -destaca a presenza do ex ministro Virgilio Zapatero, cunha sentenza de 8 meses de prisión- , mais tamén de Izquierda Unida (o histórico dirixente Jose Antonio Moral Santín é condenado a catro anos de cadea).\nTamén foron sentenciados a penas de cadea ex dirixentes de CC OO, como o destacado cadro sindical Rodolfo Benito (3 anos de prisión), e de UGT, Gonzalo Martín Pascual (2 anos). A patronal tampouco safa, o seu ex presidente Díaz Ferrán recebe unha condena de dous anos de cadea, como tampouco libra a contorna da monarquía, co ex chefe da Casa Real Rafael Spottorno (dous anos).\nUnha longa lista que totaliza 64 persoas, un sarillo de corrupción económica á fronte do cal a sentenza sitúa Miguel Blesa primeiro e despois, a partir da súa chegada a CaixaMadrid en 2010, Rato. O ex vicepresidente do goberno Aznar herdou a operativa de Blesa sen a modificar en absoluto, libre disposición do diñeiro para un uso privado e fraudulento sen dar contas en ningún momento á entidade financeira, que, após o seu estourido, acabou sendo nacionalizada polo Estado. O buraco deixado polos directivos tiña tal dimensión que o FROB se viu obrigado a inxectar na entidade 24.000 millóns de euros.\nA sentenza condena Blesa e Rato a responderen solidariamente polas cantidades dispostas fraudulentamente por todos os encartados nesta causa, isto é, 12,5 millóns, monto do que, iso si, haberá que deducir as cantidades prescritas que non foron submetidas a xuízo.\nRato, un consumado defraudador\nNo caso concreto de Rato estamos perante un consumado defraudador, tal e como aponta o demoledor informe da Oficina Nacional de Investigación da Fraude achegado ao xuíz da causa. Segundo a ONIF, o ex director xerente do FMI defraudou o fisco ao longo de máis dunha década por volta de 6,8 millóns de euros.


Ven gozar dun doce, doce Nadal - C.C. As Cancelas\nVen gozar dun doce, doce Nadal\nPublicado o 2 de Decembro de 2018\nComo cada ano, programamos unha chea de actividades para que toda a familia poida gozar ao máximo do Nadal en As Cancelas. Especialmente pensado para os máis pequenos da casa, do 1 de decembro ao 5 de xaneiro, teremos instalado na planta 2 un divertido tren infantil. A atracción funcionará en horario só de tarde -de 17:00 a 21:00 horas- en días laborables ata o 21 de decembro e en horario de mañá e tarde -de 11:30 a 14:00 horas e de 17:00 a 21:00 horas- durante as fins de semana. Tamén haberá horario de mañá e tarde do 22 de decembro ao 5 de xaneiro, coincidindo coas vacacións escolares. Os días 24 e 31 de decembro o tren funcionará únicamente de 11:30 a 14:00h.\nA partires do 5 de decembro e ata o 7 de xaneiro, grazas á colaboración coa Asociación de Folclore Galego Ximiela, poderemos gozar dunha versión tradicional galega do clásico belén. A representación do nacemento estará montada no escaparate de planta baixa situado fronte á xoguetería Imaginarium.\nSerá a partires do 15 de decembro cando recibamos a visita de Papa Noel, que chegará desde o seu fogar no Polo Norte para quedarse ata o 24 de decembro, cando marchará para poder repartir os agasallos de todos os nenos do mundo. Do 15 ao 23 de decembro estará escoitando as peticións de todos os pequenos visitantes do centro comercial de 17 a 20h, mentres que o día 24 será de 16 a 19h. Os días 15, 16, 22 e 23 estará tamén polas mañás de 12 a 14h.\nPara pechar o Nadal ao grande, o carteiro real pasará por As Cancelas do 2 ao 5 de xaneiro para recoller as cartas que todos os pequenos queiran facer chegar ás súas maxestades os Reis Magos de Oriente.


A nova coordinadora de IxU sae elixida co 90,5% das persoas que participaron na votación - POLÍTICA - Sermos Galiza - Diario de intereses galegos\nRedacción 03 outubro 2015 20:18 h.\niniciativa pola union\nIniciativa pola Unión informa da ratificación da nova coordinadora, formada por 15 persoas, cun apoio maioritario por parte das persoas adheridas a IxU.\nna persoas das co sae nova\nLogo de que o pasado domingo o plenario da asemblea aberta convocada por IxU aprobara por ampla maioría a nova coordinadora da organización, IxU salienta que este grupo de traballo foi ratificado co apoio maioritario das persoas que participaron na votación telemática.\nSegundo datos da organización, na votación participaron 567 persoas, das que 513 emitiron o seu voto a favor, 27, en contra e outras 27, a súa abstención. Lembra IxU que forman parte do censo un total de 1.403 persoas.\nAs 15 persoas que forman parte deste grupo de traballo son Xosé Luis Rivas “Mini”, Elvira Souto, Rafa Cuíña, María Bragado, Suso Bermello, Olalla Rodil, Suso Díaz, Antía Paz, Xavier Campos, Paula Verao, Carlos Ares, Helena Pérez, Carlos Méixome, Miriam Rodríguez e Fernando Souto.\nNo comunicado, a Coordinadora salienta que continuará traballando “a prol da confluencia nunha única candidatura galega de base cidadá para as eleccións ás Cortes Xerais do Estado”.


Crioxenia - refrixeración\n★ Crioxenia - refrixeración ..\nA crioxenia é un ramo da fisicoquímica que estuda tecnoloxías para a produción de temperaturas moi baixas, principalmente ata a temperatura de ebulición do nitróxeno líquido ou aínda máis baixo, e o comportamento dos elementos e materiais nestas temperaturas sendo que a tecnoloxía usada explora os efectos de transferencia térmica entre un axente e o medio. Ese ramo da ciencia que é constantemente asociado co seu principal sector, a criobioloxía, que é o estudo de baixas temperaturas en organismos.\nCrioxenia é o ramo da física e enxeñería que estuda a produción e uso de temperaturas moi baixas. Aínda que vulgarmente confundida, non se debe confundir coa criónica. Criobioloxía é o estudo da vida a baixas temperaturas. Criocirurgia cirurxía que aplica temperaturas moi baixas por baixo de -196 °C para destruír tecido maligno, por exemplo, células cancerosas. Criónica é a preservación a baixas temperaturas de humanos ou mamíferos co obxectivo de ser reanimado no futuro. A criónica non é considerada como unha parte da criobioloxía, xa que continúa dependente en gran parte de especulacións de tecnoloxía futura que pode ou non ser inventada. Criopreservación tecnoloxía a través da cal células, tecidos ou embrións son preservados polo arrefriamento por debaixo do punto de conxelación da auga.\nO período crioxénico do grego antigo κρύος krýos, xeo e γένεσις génesis, orixe unha división ds escala temporal xeolóxica, é o segundo período xeolóxico\nsuperficie fría en contacto co produto que extrae a calor. Crioxénico empréganse fluídos crioxénicos nitróxeno ou dióxido de carbono, que substitúen ó aire\nde sumidoiro. Antes de converterse en capitá traballaba no laboratorio crioxénico onde coñeceu a Fry, o cal namorouse dela. The Infosphere: A Wiki de Futurama\nampla escala de presións e temperaturas. En 1894 fundou o Laboratorio Crioxénico de Leiden, que actualmente leva o seu nome. Investigou os efectos do frío\netapa crioxénica do Delta III con motor RL10B - 2. 4: segunda etapa crioxénica do Delta IV de 4 metros de diámetro. 5: segunda etapa crioxénica do Delta\nLonga Marcha 2, Longa Marcha 3 e Longa Marcha 4, con etapas superiores crioxénicas e aceleradores de propelente líquido, dando lugar a 12 configuracións\naltitude o osíxeno escasea e é moi difícil respirar nesas condicións, non só pola falta de osíxeno senón pola inclemencia crioxénica baixas temperaturas\n15, 8 ppm e obtense por subenfriamento do aire e destilación do líquido crioxénico resultante. O neon é o quinto elemento máis abundante no universo por\nAlemaña, pero o nome Botella de Leiden prevaleceu Outro avance foi en crioxenia Heike Kamerlingh Onnes gañador do Premio Nobel de Física en 1913 licuou helio\n3 e mellorado cun sistema de control optimizado e unha terceira etapa crioxénica máis potente, o que lle proporciona unha maior flexibilidade en canto\nreusando a maior parte da súa tecnoloxía. A terceira etapa usaba un motor crioxénico alimentado por oxíxeno líquido e hidróxeno líquido que supuxo un grande\nen servizo desde 2002. O Delta IV foi o primeiro foguete completamente crioxénico ó usar hidróxeno e oxíxeno líquidos en tódalas súas etapas. É o foguete\nescasa experiencia soviética en motores crioxénicos levou á decisión de non desenvolver un motor crioxénico reutilizable como o dos transbordadores americanos\nmáis extensa coñecida no rexistro xeolóxico produciuse durante o período crioxénico cando as capas de xeo posibelmente alcanzaron o ecuador e se formou a\nnitróxeno líquido, producido por destilación do ar líquido, úsase en crioxenia xa que a presión atmosférica condensa a - 195, 8 C aplicación importante\nAstrophysical Journal 663 2 1406 1419. doi: 10.1086 518222. Volcán Crio - geyser Crioxenia Triton - Triton at the Nine Planets en inglés South Pole of Triton\nsimilar ó das V - 2 pero tendo a metade de tamaño e usando propelentes non crioxénicos ácido nítrico e queroseno O primeiro voo dun R - 11 tivo lugar o 18\nfacilmente licuable que elimina a necesidade de traballar con tecnoloxías crioxénicas complicadas e custosas. Aínda así, un uso prolongado do óxido nitroso\nos Delta II 7920H e Delta II 7925H os GEM 46 e a etapa superior era crioxénica alimentada por hidróxeno e oxíxeno líquidos, obtendo maior rendemento\ne dirixibles, como líquido refrixerante de materiais supercondutores crioxénicos e como gas envasado no mergullo a gran profundidade. En condicións normais\nelevado, existen outras versións baseadas en plásticos e metais illantes que son moi populares. Son tamén coñecidos popularmente por termos. Crioxenia\nHM7 - B é a designación dun motor foguete crioxénico utilizado na última etapa dos foguetes Ariane 2, Ariane 3, Ariane 4 e Ariane 5. O motor HM7 - B era fabricado\nHM7 - A é a designación dun motor foguete crioxénico utilizado na terceira etapa do Ariane 1. O motor HM7 - A era fabricado por Snecma e usábase na terceira\nsuperior Block DM - 2, usada tamén no Proton K DM - 2, que utiliza propelentes crioxénicos en lugar de propelentes hipergólicos como a etapa Briz M. Mark Wade 2011\nmediante unha substancia fría, como antigamente o xeo e hoxe en día a crioxenia con nitróxeno líquido ou mestura de substancias, como sal común e xeo\nreducir custos, resultando nun motor con menos pezas que similares motores crioxénicos Pode variar o seu pulo ata o 60 do pulo máximo. Mark Wade 2017 RS - 68\ndoutor Victor Fries para conserva - la vida da súa esposa con técnicas crioxénicas orixinaron un erro fatal que o converteu en Míster Frío, un malvado\ntraballa repartindo pizzas é accidentalmente conxelado nun laboratorio crioxénico de Nova York e enviado 1000 anos cara ao futuro e esperta o 31 de decembro\nunión. Resistencia a altas temperaturas. Resistencia a temperaturas crioxénicas abaixo de 0 C Resistencia ás variacións bruscas de temperatura. Acabamentos\ndos transbordadores espaciais estadounidenses. Son os únicos motores crioxénicos reusables de alta presión e ciclo pechado que teñen sido postos en produción\ncrioxenia, refrixeración. crioxenia,


O paridoiro de Verín, aberto de novo: "Por fin volvemos á normalidade"\nTemas: SANIDADE VECIñANZA URXENCIAS HOSPITAL PARIDOIRO\nGuillermina Agulla, directora do centro, mostrouse "moi contenta" pola reapertura do servizo tras meses de protestas e peches. Alfonso Rueda, pola súa banda, considera que así se "cumpre co compromiso do Goberno" e o Defensor do Paciente eloxia o "excepcional traballo" da veciñanza.\nO paridoiro de Verín reabre tras dous meses de protestas, pero non pecha a crise pola falla de pediatras en Galicia\nPor Europa Press / Redacción | SANTIAGO DE COMPOSTELA | 03/02/2020 | Actualizada ás 12:19\nO Hospital de Verín reabriu este luns o paridoiro, tras permanecer dous meses pechado, ao incorporar ao seu cadro unha pediatra e contar con outro profesional de garda.\nAsí o explicaron a Europa Press fontes da xerencia sanitaria ourensá, que aclararon que finalmente, das dúas prazas ofertadas, cubriuse unha cunha pediatra, cuxo labor será complementado cunha "columna de garda", polo que haberá un segundo profesional para a atención pediátrica.\nCon respecto ao servizo, a directora do Hospital de Verín, Guillermina Agulla, mostrouse este luns, en declaracións a Europa Press, "moi contenta" de "por fin volver á normalidade" tras a reapertura este luns do paridoiro.\n"Imos implantar xa unha consulta de pediatría que antes non tiñamos e poder atender as urxencias pediátricas", sinalou Guillermina Agulla. En concreto, a próxima semana haberá "por primeira vez" consultas de Pediatría.\n"As urxencias serán atendidas tamén durante a noite e imos abrir durante a próxima semana as consultas de Pediatría, ademais de ter xa en marcha a de neonatos na que se lle pasa revisión ao bebé desde o momento do nacemento", explicou Guillermina Agulla.\nCAPTAR OUTRO PEDIATRA\nNo futuro, a intención da Dirección do centro hospitalario de Verín pasa por "captar un pediatra máis e que este hospital conte realmente cun Servizo de Pediatría", anunciou Agulla. A reapertura do paritorio era a "prioridade" que Guillermina Agulla tiña cando foi nomeada xerente do hospital, tras dous meses de protestas, manifestacións e peches.\n"Despois da apertura do paridoiro e de volver á realidade, cousa que nos ten realmente moi contentos, quédanos traballar intensamente noutros campos que temos que ir mellorando e potenciando neste hospital", continuou.\nManifestación en contra do peche do paridoiro no Hospital comarcal de Verín\nALFONSO RUEDA CRE QUE É "UNHA BOA NOVA"\nO vicepresidente da Xunta, Alfonso Rueda, cualificou como "unha boa noticia" a reapertura do paridoiro do Hospital de Verín, coa que se "cumpre o compromiso" do Goberno galego. En declaracións aos medios, Alfonso Rueda considerou esa reapertura "unha mostra de que se cumpre ese compromiso da Xunta de Galicia", ademais de "unha boa noticia".\n"A Xunta dixo desde o principio que se volvería abrir o paridoiro se conseguiamos que volvese haber pediatras e, por tanto, os partos se puidesen producir coas condicións adecuadas de seguridade e iso é o que estamos a facer", engadiu o vicepresidente galego.\nDEFENSOR DO PACIENTE\nPola súa banda, a Asociación O Defensor do Paciente eloxiou o "excepcional traballo" da veciñanza para lograr a reapertura do paridoiro. Segundo destacou a asociación nun comunicado, "algún gran de area tamén O Defensor do Paciente puxo para a alegría da apertura do paridoiro de Verín". "Este caso é a demostración de que o pobo pode evitar a desfeita que están a facer con nosa e exclusiva sanidade pública", sentenciou esta asociación.\nSobre o consentimento informado para autorizar o proceso de parto no paridoiro de Verín, o Consello Galego de Colexios Médicos considera que "retorce o obxectivo" para o que foi creado.\nAsí o manifestou este luns o Consello Galego de Colexios Médicos a través dun comunicado, no que lembra que o consentimento informado "é unha ferramenta xa consolidada" no sistema sanitario para que os pacientes, "tras recibir unha información comprensible e suficiente, baseada no coñecemento científico e nos standares de calidade asistencial aceptados para o procedemento en cuestión, decidan autonomamente se se someten ou non a unha intervención cirúrxica, a un tratamento médico ou a unha proba diagnóstica".\n"É, por tanto, unha garantía de autonomía do enfermo na toma de decisións médicas", abundou a entidade colexial, que critica que "non pode ser, en ningún caso, unha delegación de responsabilidades da Administración sanitaria, provisora do servizo, cara aos pacientes".\n"E esta inédita variante de consentimento informado reforzado que se nos anuncia, retorce o obxectivo para o que foi creado, trasladando ás nais que vaian parir en Verín a decisión de facelo alí, e por tanto das consecuencias que diso poidan derivarse, nunhas condicións que foron cuestionadas por informes técnicos profesionais", reprochou o Consello Galego de Colexios Médicos.\nEste Consello Galego entende que "se o Sergas asume a reapertura do paridoiro do Hospital de Verín, debe facelo desde o convencemento de ofrecer ás nais e neonatos as mesmas condicións de seguridade e calidade asistencial que no resto de paridoiros de Galicia".\n"Se non está seguro diso, non debe escudarse en reforzos delegados nas familias e os médicos. Súa e só súa é a responsabilidade da reapertura. Sen reservas anticipadas nin consentimentos informados reforzados", concluíu.\nEstudan realizar obras para unha presencialidade total no IES Antón Fraguas de Santiago\nSanidade responsabiliza ao Goberno de que a oferta de prazas en Sanidade non sexa de 3.500 e quede en 973\nGalicia reivindica ante o ministro Castells a "baixa" incidencia do virus nas universidades galegas\nVox é "anarcoliberal"... coma Miguel...


Dezaséis mozos de Camariñas, Muxía e Vimianzo participan nun programa de emprego\nDesenvolverase na vila vimiancesa e céntrase nas tecnoloxías web e en traballos de carpintería\nAlumnos participantes no programa de emprego xunto coas autoridades locais. Foto: J. M. R.\nEquipo docente do programa Xuventude polo Emprego que se desenvolve en Vimianzo. Foto: J. M. R.\nSandra Ínsua, esquerda, Iago Toba e Mónica Rodríguez. Foto: J. M. R.\nVimianzo. Onte botou a andar o programa Xuventude polo Emprego, no que participan 16 mozos e mozas incluídos no ficheiro do Sistema Nacional de Garantía Xuvenil, que se formarán nas especialidades de desenvolvemento de aplicacións con tecnoloxía web e instalación de elementos de carpintería.\nTrátase dunha iniciativa promovida conxuntamente polos concellos de Camariñas, Muxía e Vimianzo, cofinanciada cunha subvención de 369.492,32 euros outorgada pola Consellería de Economía, Emprego e Industria a través do Fondo Social Europeo. A sede estará en Vimianzo, e todos os alumnos terán un contrato de traballo durante a súa formación, que se desenvolverá ata o 15 de setembro de 2021.\nAdemais de formarse, os xoves desenvolverán aplicacións web para asociacións e crearán ferramentas para a bolsa de emprego, para a xestión do arquivo audiovisual e da axenda de eventos do territorio. Tamén elaborarán aplicacións para as áreas de turismo.\nNo caso dos alumnos de carpintería montarán casetas multifuncionais en Vimianzo e Camariñas, actuarán na fachada da biblioteca camariñana, e manterán o mobiliario e elementos de madeira nos tres concellos.\nO acto inaugural estivo presidido pola alcaldesa de Vimianzo, Mónica Rodríguez, quen agradeceu o traballo das tres axentes de desenvolvemento local e afirmou que “é un orgullo que tanto vimianceses, muxiáns e camariñáns poidan participar nesta experiencia, que ogallá sexa unha clave fundamental na vosa vida laboral”. O seu homólogo de Muxía, Iago Toba, subliñou que “cando a xente traballa en equipo os resultados son sempre positivos”.\nPola súa banda, a rexedora de Camariñas, Sandra Ínsua, resaltou tamén a unión entre os tres concellos e afirmou que “continuaremos apostando por impulsar este tipo de iniciativas, tan necesarias neste contexto e fundamentais para a xente nova, que será o sustento da nosa sociedade o día de mañá”.\n15 sep 2020 / 20:26


O pasado mércores día 9 de marzo, tiveron lugar os concertos polo Día da Muller, na que participou alumnado e profesorado do centro.\nO primeiro recital comezaba ás 17:00 h coa actuación de dúas profesoras do conservatorio, Inés Picado -profesora de viola- e Paloma Bello - profesora de piano - que nos interpretaron unha fermosa romanza da compositora Clara Schumann. A continuación foi a quenda do alumnado das especialidades de piano e violín, que nos interpretou música de compositoras de diferentes épocas, como Fanny Mendelssohn, Marie Jaëll, Natalia Baklanova e Maria Theresia von Paradis entre outras.\nO segundo recital das 18:00 h, estivo protagonizado tamén por alumnado de piano e violín, no que se interpretou música de compositoras moi queridas para o Xan Viaño. Tivemos a sorte de poder escoitar a peza Polbo de Sofía Oriana Infante e Homertòk Tanz de Ermitas García Ríos, ambas profesoras de Fundamentos de composición do noso conservatorio. No programa tamén estaba a peza Meniña Balteira de Julia Mª Dopico Vale, compositora que tivo a xentileza de asistir ao noso recital e á que agradecemos enormemente a súa presenza.\nDende o Equipo de convivencia sentímonos moi orgullosas destas máis de dúas horas de música de mulleres, froito da gran implicación do profesorado e alumnado. Cabe destacar tamén a gran asistencia de público aos recitais, un público moi importante e necesario, que da sentido a todas estas iniciativas.\nMoitísimas grazas ao alumnado e aos seus profesores e profesoras Iria Rico, Miguel Sancho, Judith Fernández, Raquel Paz, Alexandra Pita e Alma Cendán. Moitísimas grazas ás profesoras Inés Picado e Paloma Bello pola súa participación como intérpretes e a Jorge Genó, profesor pianista acompañante do alumnado de violín.\nFoi toda unha tarde especial de música de mulleres, como Amy Beach, Cecile Chaminade, Lili Boulanger, Sofía Gubaidulina, Jacquet de La Guerre... mulleres que loitaron polo seu soño de ser compositoras e ás que onte no Xan Viaño, lles rendemos a nosa humilde e querida homenaxe.


Denuncia moral - Faro de Vigo\nXa son tres anos nos que no meu instituto de Coruña non se celebran nin se fala das Letras Galegas, nin sequera unha pequena mención de quen foi Carlos Casares ou Filgueira Valverde. Xa de primeiras, non é un centro no que se apoie o galego, xa que case o seu uso en actos colexiais é anecdótico, ¿pero que mal hai, en ter cultura xeral ou sinxelamente ter cultura?\nDóeme como galego que os meus compañeiros non saiban por qué o 17 de maio é festivo. Por que nos negamos desta forma ao idioma? Non celebrar as letras galegas é negarse a ter coñecemento, é rexeitar un día no que recordamos a importancia da nosa lingua. Compañeiros alumnos e profesores, non vivimos en Zamora, vivimos en Galicia. "Nam et ipsa scientia potestas es".


Os dereitos só se conquistan loitando! - CIG: Confederación Intersindical Galega\n16 Abril 2021 23:12\nOs dereitos só se conquistan loitando!\nEste novo acordo asinado entre os sindicatos CCOO e UGT e a patronal coa Xunta constitúe unha nova evidencia de que o chamado diálogo social non é a solución nin para a clase traballadora nin para a situación de emerxencia nacional e social na que nos atopamos.\nResulta lamentábel ver como UGT e CCOO contribúen a transmitir ao conxunto da sociedade falsas expectativas de solución aos graves problemas que provocan as nefastas políticas económicas e laborais do PP\nResulta lamentábel ver como UGT e CCOO contribúen a transmitir ao conxunto da sociedade galega falsas expectativas de solución aos graves problemas que provocan as nefastas políticas económicas e laborais que este mesmo Goberno aproba.\nCon este novo acordo, UGT e CCOO asumen a súa submisión ao Partido Popular e á patronal, abandonando e traizoando a defensa dos intereses da clase traballadora e do pobo galego no seu conxunto.\nNa CIG estamos cada vez máis firmes no convencemento de que os dereitos sociais e laborais non se regalan, nin se compran, nin veñen do diálogo social.\nOs dereitos conquístanse coa mobilización, e será loita da clase traballadora e do pobo galego a vía fundamental para a súa defensa e conquista e para alcanzar as políticas alternativas coas que na Galiza poidamos exercer o dereito a vivir e traballar dignamente na nosa terra.\nPor todo isto, faise máis necesario ca nunca traballar na consolidación e ampliación da maioría sindical que representa a CIG no conxunto do país, tendo en conta que o poder económico vai recruar a súa ofensiva para que a central non siga a avanzar e que as alternativas que defendemos non saian adiante.\nAfondar na acumulación de forzas\nÉ preciso afondar nos elementos fundamentais que vertebran a CIG, como o asemblearismo, a participación, a combatividade e a construción de organización para avanzar nas conquistas de dereitos e na transformación da realidade co obxectivo de acumular máis forzas para avanzar na construción de poder sindical, porque onde hai sindicato hai melloras reais nas condicións laborais e de vida.\nPolo que é imprescindíbel unha acción sindical individual e colectiva atrevida e coherente para aproveitar ao máximo as fortalezas do modelo sindical da CIG co obxectivo de actuar en defensa da clase traballadora, nomeadamente onde aínda non hai organización sindical, onde os abusos laborais son maiores, onde a individualización das relacións laborais é total; en definitiva, onde hai máis explotación e discriminacións.


Transfiguración agradable: ler a Biblia | 5 minutos\nTransfiguración agradable: ler a Biblia\nA Igrexa Protestante Unida de Francia lanza unha dinámica de reflexión e experimentación de ler a Biblia en 2018-2021: a Biblia no corazón da espiritualidade protestante.\nSegundo unha enquisa de IPSOS en 2010 para a Alianza Biblia francesa, o 37% dos franceses posúen unha Biblia e entre eles, O 3% lelo todos os días ou case, un 2% polo menos unha vez por semana. ¿Os protestantes aínda len a Biblia? Cal é o estado das Escrituras bíblicas entre as correntes protestantes?\nCinco anos despois da creación da Igrexa Protestante Unida e eventos ao redor dos 500 anos de reforma protestante en 2017, que é o lugar da Biblia en espiritualidade e compromiso protestante? Para responder a iso, o Consello Nacional decidiu implementar un proxecto multi-ano en 2018-2021 para pulsar unha dinámica de alento para ler a Biblia. El nomeou un grupo de animación para identificar ferramentas de animación bíblicas existentes e organizar días interregionais de reunións.\nUn equipo ao redor do Pasteur Paolo Morlarcchetti coordina esta dinámica interregional 2018-2021.\nLer o número 7 dos recursos de revisión para reafirmar o lugar da Biblia no corazón da nosa espiritualidade protestante.\n> Para máis: Contact @ lirelabible.org.\n> Descargar o logotipo Ler a Biblia\n> Talleres, prácticas e formación “Animación bíblica “\n> Descubra recursos n ° 7: Bendito que le este libro\nLectura, comprensión e vida da Biblia xuntos ao redor da historia do noé:\n> unha aventura teolóxica\nTheovie animatio Os mozos bíblicos NS implementan a animación bíblica no corazón das súas animacións. A continuación amósanse a presentación do proxecto, os termies e os métodos que axudarán a aplicar as distintas animacións bíblicas propostas.\nAo longo dos meses dos novos eventos completarán os temas xa presentes e novos. en liña.\nEstas ferramentas esperan dar o gusto da lectura persoal e colectiva da Biblia. Ofrecen a todos a oportunidade de mergullarse en cuestións teolóxicas e un camiño espiritual. Varias propostas para animacións e ferramentas poden crear e acompañar unha adoración.\nA maioría destas animacións bíblicas pódense usar con todas as idades a principios de 15 anos. A observación que facemos é que a animación bíblica é de riqueza indiscutible no diálogo de pares, pero tamén entre xeracións.\nAsí, estas animacións bíblicas poderán alimentar as súas propostas para actividades. -Delà da única reunión ou cita ofrecida a mozos.\npara obter máis información sobre a dinámica Ler a Biblia\n> Presentación dos diferentes enfoques da animación bíblica\n> a Presentar unha dinámica de grupo > para profundar nunha dinámica de grupo\nFormación con animación bíblica proposta por\na Federación Protestante de Francia\n> Servizo bíblico do FPF\nLectura de axuda A Biblia producida por\nMeromedia > Ler a Biblia


Dentro de nove meses a cidade parirá un novo/a alcalde/sa. Deberíamos estar ilusionados pero non. A verdade é que xa coñecemos as posibilidades e tanto nos dá que sexa neno ou nena. Tampouco confiamos en que traia un pan por baixo do brazo. Como moito haberá algúns cambios no cuarto do neno/a e teremos que rascar o peto para darlle uns antoxos.\nEstes nove meses serán noxentos e teremos que escoitar, de novo, os bos desexos dos que xa poderían facer balance de realidades. Aparecen, iso sí, personaxes conxelados que aproveitan o ruido da festa para facerense notar.\nE os encargados de contalo xa toman subvencións, digo, posicións. Na Voz hai un moneco de Caballero donde non cabe un alfinete mais e a ilegal TeleVigo acapara audiencias con "Aló Alcalde" mentras o grupo RadioVigo cobra a todos e aloumiña a Corina, Chema e Louzán.\nNalgún lugar hai sete ou oito mil cidadáns e cidadás que agardan para atopar a cuarta pata do banco.\nPublicado por L. Pardavila en 30.8.10\nEtiquetas: Eleccións, Kuarta pata


Compre Bluestone en Murcia\nCápsulas e gotas Bluestone en Murcia\nAs cápsulas e gotas Bluestone son a mellor solución para aumentar a potencia. A ferramenta xa se estableceu entre todos os homes do mundo. Para obter con éxito un remedio para a potencia, debes:\nEncha o formulario de pedido no sitio web, indique o seu número de teléfono e nome no formulario de pedido.\nO xestor chamaralle para obter consellos sobre a orde de compra do produto.\nAgora mesmo: un desconto do 50% no produto. Podes pedir cápsulas e gotas en Murcia Bluestone só na páxina web oficial do fabricante ao mellor prezo €49.\nComo mercar en Murcia Bluestone\nCápsulas e gotas Bluestone é o mellor complexo para a potencia e erección forte en España. Aumento e mellora da potencia, erección e libido prodúcese, serán máis fortes. Estas cápsulas e pingas para aumentar e mellorar a potencia, a erección e a libido consolidáronse entre todos os homes do seu país: España. Ao mesmo tempo, pedir pingas e cápsulas para unha forte erección e potencia en Murcia non é difícil, debido ao prezo reducido. Como pedir gotas e cápsulas para mellorar e aumentar a erección, a potencia?\nPida Bluestone para unha erección en Murcia\nPara mercar un remedio para unha forte erección, potencia, enche un sinxelo formulario de pedido no sitio web do sitio web oficial do fabricante (indique o seu nome e número de teléfono). Escolla un método de entrega do xestor, aclare todos os detalles e faga un pedido. Colla o produto para erección e potencia á hora indicada para vostede, en Murcia. Pedido de ti! Entrega por correo ou mensaxería de 1 a 3 días ou é posible pagar o pedido despois de recibilo por correo ou desde un mensaxeiro. O custo exacto da entrega por correo ao seu enderezo pode diferir doutras cidades: Murcia.\nApresúrate a pedir cun desconto do 50%. A duración da promoción é limitada.Pode solicitar Bluestone só para unha forte erección e potencia no sitio web oficial do fabricante no sitio web oficial €49.\nPedir Bluestone en Murcia 50% cada un


Martiño esixe explicacións a Bugallo e Hernández polo seu pacto para paralizar a depuradora - Compostela Aberta\nMartiño esixe explicacións a Bugallo e Hernández polo seu pacto para paralizar a depuradora\nO alcalde e candidato de Compostela á reelección volveu esixir explicacións a Xosé Sánchez Bugallo e a Agustín Hernández sobre o acordo ao que chegaron en 2011 para adiar a licitación da EDAR da Silvouta ata despois das eleccións municipais. Martiño Noriega denunciou “o recoñecemento público que fixo Bugallo nun mitin dunha maneira de operar opaca, que non atende aos intereses da veciñanza”. Para el, non hai ningunha xustificación “para que un alcalde e un conselleiro cheguen a un acordo para non licitar unha obra en período electoral co único argumento de que as depuradoras son molestas”.\nMartiño Noriega referíase así ao vídeo que se coñeceu nas últimas horas, no que Sánchez Bugallo relata nun mitin en Villestro como acordou con Agustín Hernández atrasar a licitación da EDAR para despois das eleccións, cando xa estaban comprometidos os fondos europeos, aprobada a declaración de impacto ambiental e realizados todos os trámites previos ao procedemento de contratación.\nNas imaxes, difundidas inicialmente polo PSOE de Santiago na súa conta de Facebook e retiradas despois de que Compostela Aberta se fixera eco delas, Sánchez Bugallo chega a restarlle importancia a un previsible atraso de seis meses na licitación, e explica que posteriormente o PP convertiu a depuradora en arma electoral “e probablemente este tema me axudou bastante a perder as eleccións”.\nEDAR ben encamiñada\nO candidato á reelección referíase a esas imaxes na rolda de prensa na que presentou o décimo dos 13 retos cos que Compostela Aberta afronta o próximo mandato, o que procura unha “Compostela Sustentable para xestionar mellor”. Martiño Noriega explicou que precisamente a construción da EDAR é un dos obxectivos nesta liña “e xa temos moito camiño andado para termos unha nova depuradora no lugar da actual, aproveitando a innovación tecnolóxica e o coñecemento da Universidade de Santiago”.\nO alcalde avanzou que “ACUAES comunicounos hoxe mesmo que nos próximos días publicará os pregos para iniciar o procedemento do diálogo competitivo, aprobados hai uns días polo Consello de Administración da entidade”.\nOutro dos obxectivos para o próximo mandato será a licitación do servizo da recollida do lixo e limpeza viaria. O alcalde explicou que “neste mandato deixamos os pregos elaborados e sometidos a consulta pública ao mercado, e poderemos iniciar o procedemento de adxudicación”, e explicou que a redacción dos pregos viuse marcada por dous importantes cambios lexislativos: a nova Lei de Contratos do Sector Público que entrou en vigor en 2017, e a nova directiva europea sobre residuos aprobada no verán de 2018 e que lle afecta directamente aos concellos.\nAinda así, incidiu en que “Santiago vai ser, coa Coruña, a única cidade galega que cumpra coa obriga imposta desde o Estado para que os concellos de máis de 5.000 habitantes traten de forma separada os residuos orgánicos antes de que remate 2020, fronte a Pontevedra que vén de prorrogar o seu actual contrato do lixo por un prazo de tres anos, e sen poder cumprir esa condición”.\nO concelleiro de Medio Ambiente e Convivencia e número 7 da lista de Compostela Aberta explicou que o novo prego do lixo “suporá un importante cambio na maneira na que a veciñanza trata o lixo que xera”. O máis salientable ten que ver coa fracción de orgánica, “para a que é preciso garantir un tratamento diferenciado se queremos cumprir coa obriga comunitaria de que en 2025 os concellos recuperen o 55 por cento do lixo que xeran”. Con ese obxectivo, na nova licitación contemplarase a instalación de illas de compostaxe comunitarias en todos os puntos da cidade nos que sexa posible, e a instalación do quinto colector naqueles lugares nos que os composteiros non sexan viables.\nXan Duro explicou que “o servizo estenderá o modelo que xa comezamos a implantar neste mandato, co programa piloto de compostaxe comunitaria nos barrios de Santa Marta, San Lázaro e Galeras, coa instalación de illas en varios colexios da cidade, e que co reparto de composteiros domésticos entre máis de 200 familias do rural”.\nOs novos pregos suporán importantes cambios tamén no sistema de recollida na cidade histórica. Neste caso, o servizo vertebrarase en torno a tres medidas: a recollida porta a porta de todas as fraccións de lixo nos establecementos hostaleiros e comerciais, a utilización de colectores de quita e pón que só estarán na rúa nos horarios fixados para a recollida, e as illas completas de cinco colectores no perímetro da zona vella.\nO número sete da lista de Compostela Aberta lembrou que “neste mandato tamén puxemos xa en práctica o sistema de recollida porta a porta na hostalería da cidade histórica, aínda que só para o vidro e cuns resultados máis que satisfactorios, xa que a recollida selectiva desta fracción aumentou máis dun 30 por cento”. Xan Duro tamén salientou a aposta pola recuperación da compactadora do Franco, na que se recollen máis de 400 quilos de lixo diarios “que non quedan na rúa á espera do paso do camión da recollida”.\nÁ marxe da recollida do lixo, Xan Duro explicou que no próximo mandato completaremos a renovación das luminarias apostando por tecnoloxías máis sustentables, despois de ter renovado nos últimos catro anos máis de 2.500 puntos de luz e de ter substituído as luminarias nas instalacións deportivas e en moitas parroquias do rural”.\nAdemais, referiuse ao plan de restauración de fontes no que se empezou a traballar en colaboración co Consorcio “para convertelas en fontes de auga potable nos espazos públicos que favorezan o consumo e reduzan a utilización dos plásticos”.\nPor último, o concelleiro comprometeuse a “aprobar unha nova ordenanza municipal de verquidos industriais para evitar a contaminación de acuíferos e espazos naturais”, e lembrou que no próximo mandato “estará en marcha o novo CIAC, Centro de Interpretación Ambiental de Compostela, na Finca do Espiño.


Project Rex :: Cando lemos e admiramos a Solid Snake – Revista Morcego\nProject Rex :: Cando lemos e admiramos a Solid Snake\nSnake, ten coidado! Nesa zona hai minas Claymore.\nUsa un detector de minas! – Garganta profunda, MGS (1998)\nNaquel 1998, o medio do videoxogo mudou para sempre. Non é unha hipérbole ou unha esaxeración, e a subxectividade que subxace tras tal afirmación convértese nunha obxectividade case plena ao ollarmos parte da listaxe de obras publicadas aquel ano: Final Fantasy VII, Half-Life, StarCraft, Resident Evil 2, Gran Turismo, Banjo-Kazooie, Grim Fandango, Tekken 3, The Legend of Zelda: Ocarina of Time, Tenchu…E hai máis, pero o obxectivo destas liñas é outro, malia que tamén acabará por apelar á nostalxia á hora de xerar unha obra.\nMetal Gear Solid foi un mísil certeiro de Hideo Kojima. Un título antolóxico que continuaba a historia dun soldado xa coñecido, pero que nesta ocasión lograba contar cunha recepción masiva e global. PlayStation foi un éxito e o paradigma narrativo dos videoxogos mutou a un ritmo vertixinoso. O resto é historia, literalmente.\nNa práctica, Snake é un personaxe poliédrico, cuxas accións cruzan en non poucas ocasións a cuarta parede para falar de ti a ti co espectador / xogador: Liquid preguntando a cantidade de mortos que deixara tras de si para se ver as caras, a realidade evidente de ser unha marioneta duns altos mandos descoñecidos… O director xaponés senta as bases de toda esa filosofía bélica e pacifista que se irá desenvolvendo en entregas seguintes, afondando na idea do soldado como arma e ferramenta para os poderes mundiais.\nO título de PlayStation envelleceu dunha maneira maxistral, moito mellor que outros coetáneos. O seu sistema de xogo pode ser hoxe algo basto —pasaron máis de vinte anos—, pero consegue compensar calquera carencia técnica cun relato épico, unha narración audiovisual que se xoga pero que tamén se vive como unha película debido á enorme cantidade de cinemáticas que a habitan; marca da casa que Kojima non deixaría de explotar ata Phantom Pain.\nO papel e a súa tinta\nSexa como for, a posibilidade de vivir Metal Gear Solid alén do propio xogo é máis que posíbel. A súa historia de novela negra, chea de diálogos e informacións, permite a creación de produtos que buscan contar a mesma historia desde outro formato. No 2008, por exemplo, Raymond Benson foi o encargado, dez anos despois da súa estrea, de levar a obra de Kojima á narrativa de tinta e papel.\nAínda que houbo dúas novelas máis, foi esta a única traducida ao castelán. Tanto a de Metal Gear Solid 2 como a de Metal Gear Solid 4 — Snake Eater quedou polo camiño— tan só son accesíbeis noutras linguas. Recibiu críticas mixtas, ao variar por momentos a liña argumental orixinal, chegando a modificar o personaxe principal e as súas accións, querendo ser máis unha novela de acción que de infiltración, que é a misión primeira que expón o xogo.\nDistribuído pola editorial Marlow, o libro tiña un total de 351 páxinas que nunca chegaron a ser do agrado dos seguidores da obra orixinal. Por suposto, para gustos cores, pero é certo que Benson quizais tomou demasiadas licenzas á hora de interpretar a personalidade dun Snake que, aínda que mostra o seu sentido do humor nalgunhas ocasións, non vai matando gardas dicindo «Bo nadal».\nQuizais por este turbio pasado encadernado, o anuncio da publicación de Metal Gear Solid: Project Rex por parte da editorial de Héroes de Papel levantou máis dunha paixón. Primeiro, porque a propia empresa xa é un referente peninsular á hora de crear, promover e distribuír obras cos videoxogos como base; segundo, a través dos dous nomes implicados na súa creación: Kris Oprisko, laureado pola súa adaptación de a serie CSI, e Ashley Wood, debuxante da saga Lady Castle e Tomb Raider.\nA idea de revivir a incursión de Snake a través dunha novela gráfica é apetitosa, sobre todo no seu vinte aniversario, momento no que se anunciou a primeira edición. Unha homenaxe a través dunhas ilustracións de calidade que recrean unha Shadow Mosses fría e escura, case idéntica á que se mostrou no xogo.\nUnha novela gráfica á altura\nPartindo de que a historia que conta Project Rex é moi semellante á contada na obra orixinal, a adaptación dos seus diálogos e estrutura foi ben levada por Kris Oprisko, que decide manter a esencia de Kojima sen perder de vista o soporte físico que está a manexar.\nAs ilustracións de Ashley Wood son unha marabilla que non buscan imitar o legado de Yoji Shinkawa, lendario creador xaponés e responsábel habitual do deseño artístico da franquía, senón que procura un camiño de seu e elixe de xeito exemplar a paleta de cores para representar a xélida Alaska e os seus tons verdes e azuis, pero sen esquecer a violencia máis vermella e efectista.\nOs trazos frenéticos presentan un caos que os diálogos se encargan de encaixar e conter, xunto a un número de viñetas variables, que vai desde páxinas enormemente cargadas a grandes planos abertos de toda unha cara, mesmo de dúas.\nParte da famosa escena onde o Ninja ataca a un grupo de soldados xenoma.\nTrátase dunha edición máis que notable. Tapa dura, 278 páxinas e un groso papel que pide ser gozado e que desde hai uns meses, desde xuño do ano pasado, tamén permite continuar a lectura co seu segundo volume, Sons of Liberty. No seu conxunto trátase dunha novela gráfica ben armada, un formato no que Snake móvese moito mellor que nos intentos novelísticos do pasado.\nAntóllase inevitábel pensar ou preguntar se a historia pode ser vivida sen gozar do xogo previamente. Pode ser. Como produto independente tamén pode funcionar e achegar a historia orixinal no caso de que uno entrase tarde na vida de Solid Snake e o resto de personaxes. Sen entrar en detalles da trama, os duelos contra os membros renegados de FOXHOUND son unha auténtica virguería artística, como o acontecido contra Vulcan Reaven.\nAo tratar de evitar as longas conversacións de CODEC, o guión buscou unha intelixente adaptación, por iso algunhas conversacións relevantes suceden en momentos que ‘non deberían’ suceder. Pode isto molestar ao purista da obra orixinal, ou a aquel que busque en Project Rex un calco de cada un dos diálogos que se vivían no orixinal coas súas míticas frases grazas ao excepcional traballo de dobraxe da época. Hai que ter en conta que se realizou un traballo de adaptación e logo de tradución —da man de Fran Llorente—, polo que os enunciados cambian e transfórmanse en conversacións máis adecuadas ao contexto.\nServe esta adaptación como unha boa homenaxe, outra forma de vivir o acontecido no primeiro xogo da familia Solid e un obsequio perfecto para todo aquel que queira aumentar a súa colección de elementos relacionados co universo de espionaxe e acción de Hideo Kojima. Os videoxogos tamén se len, mesmo se debuxan. Hai tempo xa diso, pero lembra e pon sobre a mesa a enorme calidade das firmas que atraen, como é este caso. Snake sae airoso dos seus propios debuxos.\nAspecto da edición actual que distribúe Héroes de Papel.\nAcrobat StudioAshley Woodhideo kojimaKonamiKris OpriskoMetal Gearmetal gear solidNovela gráficaProject Rext


Mentiras, malditas mentiras e estatísticas - La Opinión de A Coruña\nMentiras, malditas mentiras e estatísticas\nRamón Vilalta López | Ensinante xubilado e autor de libros de ciencia\n29·04·20 | 02:03\nPersoal sanitario, durante a homenaxe dos corpos de seguridade a súa labor, no Chuac. Carlos Pardellas\nHai practicamente un ano estaba en Bruselas admirando, no museo de ciencias naturais, o óso de Ishango. Trátase dun peroné de babuino, do Paleolítico superior, con mostras evidentes de que foi empregado para contar. Hai uns 20.000 anos, alguén xa contaba cousas, aínda que non sabemos que; é de supoñer que non serían días de confinamento.\nXa nas portas da Historia, os sumerios contaban poboacións, produtos e tributos; e, importante, máis alá de contar, usaban os números, tamén, para medir cantidades.\nE na Grecia antiga atopamos a formalización dos primeiros conceptos matemáticos. Por certo, a propia palabra, "matemáticas", provén do grego e parece que significa: "todo o que pode ser aprendido ou entendido". Esta definición, naquel entón, adquiría sentido en contraposición á poesía pero, hoxe, o podería ter en contraposición ao mundo físico, que intentamos entender aplicándolle modelos matemáticos que caben na nosa cabeza. A experimentación (ás veces, a observación) non é que cuestione a validez intrínseca dun modelo matemático, simplemente, indica se tal modelo é aplicábel a tal situación concreta ou debemos buscar outro. De feito, nos últimos séculos os grandes avances nas matemáticas leváronnos á elaboración de complicados modelos que nos permiten moi boas aproximacións á realidade obxectivábel.\nEsa sutil distinción entre realidade obxectiva e obxectivábel, importante na física moderna, adoita ter moito sentido, tamén, no mundo das estatísticas. Hai unha frase moi elocuente ao respecto: "Hai tres tipos de mentiras: as pequenas mentiras, as malditas mentiras e as estatísticas". A autoría desta frase aparece envolta nas medias verdades en tanto que é atribuída a Mark Twain pero, ao parecer, este diferíaa ao político Benjamin Disraeli.\nAquí, precisamente, é onde quería chegar: ao uso das estatísticas e a confusión. Obviamente, hai que distinguir entre a estatística, como disciplina matemática e as estatísticas (ou datos estatísticos) que, dunha ou outra forma, empregamos a diario na interpretación de realidades cada vez máis complexas.\nNeste sentido, recentemente chamoume a atención un comentario no blog do Instituto Cornide ("La pandemia por coronavirus desde una mirada epidemológica", P. Farjas), con exhibición de datos concretos, sobre que non hai unha correlación entre o gasto en sanidade pública das comunidades autónomas e a incidencia da Covid-19 nas correspondentes poboacións, evidenciando, polo tanto, que (cita textual): "Las afirmaciones acerca de la influencia de hipotéticos recortes son sencillamente falsas".\nO que me sorprende é que alguén pensase que tales correlacións estatísticas ían aflorar directamente do conxunto de números escollidos. É máis, empregando eses mesmos números (gasto en sanidade pública e persoas mortas pola Covid-19) pero a nivel de estados, pódese comprobar que o mesmo día no que, en Europa, Norteamérica e diversos países asiáticos, contamos por miles os mortos nesta pandemia, en varios países africanos (por exemplo, Uganda, Chad, Sudán do Sur ou República Centroafricana, a 23 de abril) hai cero mortos. Pregúntome se, con esa facilidade interpretativa, deberíamos concluír que hai unha correlación inversa entre gasto sanitario e persoas falecidas? Espero que non se chegue a una conclusión tan simple.\nÉ obvio que a forma en que afecta a pandemia á poboación dun territorio depende de múltiples factores, como o espallamento e a mobilidade da poboación, a súa distribución por idades, hábitos sociais, xeografía, meteoroloxía, etc. De feito, é tan evidente que non correlacionarían tales datos como que a gran novidade desta pandemia é que afecta, de forma especialmente forte, aos que vivimos nos que, estatisticamente, son países ricos. Desde hai xa un tempo incontábel, neste planeta azul, especialmente en Africa e América do Sur, existen epidemias que, cada ano, matan miles e miles de persoas. Por citar varias activas: malaria, cólera, Chagas, ébola ou dengue; agora mesmo, conviven (debería dicir, comatan) co actual virus coronado.\nO mérito de persoas como Galileo ou Newton (perdón que tire para o meu campo de estudo) foi transcender a comparación dos simples datos illados e crear modelos interpretativos que nos permitan iniciar unha aproximación fiábel á realidade obxectivábel. Só prescindindo, mentalmente, do inevitábel rozamento, Galileo puido chegar á idea de inercia dos corpos e Newton explicar, correctamente, a caída dos corpos pola acción da gravidade. E non falemos de Einstein e os seus experimentos mentais. Só despois de elaborar un modelo simple pero abordábel, poderemos engadir máis variábeis e parámetros que permitan acadar modelos máis complexos e veraces. É o que no mundo anglosaxón se coñece como toy models (modelos de xoguete) e ao que me refiro, no meu libro sobre relatividades, como o modelo da vaca esférica.\nSeica, así funcionan, tamén, os modelos epidemiolóxicos. O chamado modelo SIR ou SEIR (por Susceptíbeis, Expostos, Infectados e Recuperados) foi un dos primeiros modelos que intentan explicar a propagación dun patóxeno nunha poboación e o que nos levou a coñecer conceptos clave como o, tan referido "número básico de reprodución", R0, ou "inmunidade de grupo". Pero só coa incorporación de novas variábeis, é dicir, con modelos máis complexos, poden os estudos biométricos aproximarse á súa dinámica concreta e estabelecer posíbeis traxectorias e pautas de actuación concretas.\nEn definitiva, non vou descubrir a importancia que ten a estatística, e a súa utilidade, fundamental, en situacións como a presente. Pero hai algo que me preocupa sobre quen se encarga da recollida de datos.\nTivo que pasar case un mes, co bombardeo de datos diarios, para que nos decatásemos (ou, polo menos, que transcéndese á opinión pública) de que se estaban sumando e, polo tanto, comparando, cantidades diferentes nos diferentes países (a nivel mundial) e comunidades (a nivel estatal),? Que uns inclúen só afectados pola Covid-19 en hospitais e cunha u outra proba confirmatoria, que outros tamén inclúen os casos sospeitosos atendendo a síntomas, que outros os de residencias xeriátricas ou confinados no seu domicilio, que outros os asintomáticos, que outros exclúen unha ou varias destas circunstancias,?\nTotal, como ocorre co óso de Ishango, sabemos que alguén conta, que uns saben que outros contan, incluso exhíbense os números e compáranse, pero parece que non se entende ou non se sabe que están contando, uns e outros. Espero que á hora de ler estas liñas, o parágrafo anterior debera estar en pasado e, novamente, resulte máis misterioso o que contaban naquel óso prehistórico.\nRecollo a frase dun científico italiano, Leonardo Setti, que estuda as formas de transmisión deste virus: "Se sabemos, podemos atopar unha solución, pero se non sabemos, só poderemos sufrir as consecuencias". Máis ciencia e investigación pero, tamén, máis ciencia entre a poboación.


15/05/2007 A entidade empresarial entidade adscrita ó Ministerio de Industria Red.es premiará o próximo 17 de maio ós usuarios que rexistren máis dominios .es, coincidindo co 'Día Mundial das Telecomunicacións e da Sociedade da Información. Día de Internet'.\nA entidade premiará ás persoas que máis direccións web rexistren baixo o .es, a quen primeiro rexistren un dominio que conteña a palabra web, Internet ou as siglas TIC (Tecnoloxías da información e as Comunicacións) seguido do .es ou ó internauta que encontre primeiro a resposta a unha pregunta que se fará pública ás 12 do mediodía do 17 de Maio.Red.es realizará esta actividade en colaboración cos 62 axentes rexistradores acreditados pola entidade. Ó final do día, o axente rexistrador que máis dominios contabilice recibirá un agasallo grazas á achega de patrocinadores como Muchoviaje.com, Xa.com, Siemens e Datalogic. Ás cinco da tarde procederase a facer unha entrega simbólica dos premios, entre eles, videocámaras, videoconsolas, altas de cotas a ADSL ou noites de hotel. Todas as actividades programadas para ese día poderanse seguir a través de www.planavanza.es. Na Casa de América instalarase ademais un plató dixital interactivo, un espazo aberto ó público e gratuíto, no que se celebrarán debates, concursos, demostracións ou sesións de formación.\nOs pioneiros do .gal poderanse solicitar até o 11 de xullo\tPreguntas frecuentes sobre como rexistrar un .gal\tO valor dos dominios na rede aumenta un 54% no segundo trimestre\tÚltimas novas


Feijóo salienta que a posta en marcha dos tres primeiros proxectos tractores para reactivar a economía tras a pandemia permitirán a creación de case 1.700 empregos grazas a un investimento de 1.300 M€ | Noticias Vigo\nFeijóo salienta que a posta en marcha dos tres primeiros proxectos tractores para reactivar a economía tras a pandemia permitirán a creación de case 1.700 empregos grazas a un investimento de 1.300 M€\nExplica que o primeiro proxecto consistirá na implantación dun centro para o impulso da economía circular, a segunda iniciativa estará centrada na produción sostible de fibra forestal e o terceiro consistirá na instalación dunha planta de produción de hidróxeno verde por electrólisis\nPublicado por Noticias Vigo o día 19/06/2020 na sección de Xunta de Galicia\nO presidente do Goberno galego, Alberto Núñez Feijóo, destacou hoxe na rolda de prensa do Consello que a posta en marcha dos tres primeiros proxectos tractores para reactivar a economía tras a pandemia permitirán a creación de case 1.700 empregos directos na Comunidade, grazas a un investimento de case 1.300 millóns de euros.\nEstas iniciativas serán claves na transición cara á sustentabilidade e competitividade do tecido produtivo da Comunidade. Para o seu financiamento por unha banda, poderá optar a fondos europeos de programas como o Pacto Verde Europeo (European Green Deal); o instrumento de recuperación temporal para o período 2021-2024, dotado con 750.000 millóns de euros (Fondo Next Generation); e a través dunha financiación multilateral de distintas institucións europeas como o Banco Europeo de Investimentos. E por outra banda, con fondos propios da Xunta de Galicia e fondos privados.\nCentro para o impulso da economía circular\nNo tocante ao primeiro proxecto, Feijóo explicou que consistirá na implantación dun Centro para o impulso da economía circular, o obxectivo é asegurar este principio na xestión de residuos para a súa transformación e valorización en produtos de máxima calidade.\nNesta iniciativa investiríanse aproximadamente 525 millóns, baixo a previsión de crear 820 empregos directos. O centro tratará arredor de 2 millóns de toneladas de residuos ao ano, entre xurros, residuos industriais, plásticos e residuos téxtiles e lixo mariño.\nProdución sustentable de fibra forestal\nA segunda iniciativa tractora estará centrada na produción sostible de fibra forestal coa finalidade de impulsar a biodiversidade e pechar o círculo do aproveitamento da madeira. Para iso, proporase a creación dun centro de fabricación de fibras téxtiles sostibles a partir da celulosa soluble da madeira, que permita diversificar un sector estratéxico para Galicia.\nA posta en marcha desta planta de produción suporá un investimento aproximado de arredor de 700 millóns de euros, coa creación duns 800 novos postos de traballo directos.\nEste proceso terá unha captación de entre 25.000 e 45.000 toneladas de CO2 e un consumo de arredor de 1,5 millóns de metros cúbicos de madeira por ano. Ademais, permitirá unha xestión forestal sostible de entre 100.000 e 150.000 hectáreas de monte con biodiversidade, xerando unhas 250.000 toneladas de fibra de celulosa sostible anuais.\nO terceiro dos proxectos consistirá na instalación dunha planta de produción de hidróxeno verde por electrólisis de 50MW para o seu uso na industria, na mobilidade e para a súa inxección na rede galega de gasodutos. Trátase dunha iniciativa pioneira en España e que permitirá incrementar a capacidade de xeración renovable en Galicia e impulsar a descarbonización eficiente da industria galega.\nEste proxecto contribuirá a converter Galicia nun referente no ámbito da transición ecolóxica e aproveitar o incremento da xeración de renovables no horizonte 2030. Non en van, permitirá cumprir a Axenda Galega de Transición Enerxética, que fixa entre os seus obxectivos para 2030 que as enerxías renovables representen o 75% sobre o consumo final, e que o 100% da xeración eléctrica proveña de enerxías renovables.\nAceleradora especializada na comercialización de solucións fronte á covid-19\nDentro do eido económico, Feijóo referiuse tamén á posta en marcha dunha aceleradora de pemes innovadoras especializada na comercialización de solucións fronte á covid-19.\nNesta iniciativa Connect-19 poderán participar pequenas e medianas empresas que recibirán: asesoramento individualizado; capacitación comercial e técnica; e potenciarán a súa capacidade de captación de financiamento, seguindo unha folla de ruta personalizada enfocada ao fortalecemento do seu acceso ao mercado.\nO programa desenvolverase en colaboración co Parque Tecnolóxico de Galicia (Tecnópole), situado en San Cibrao das Viñas (Ourense), terá unha duración de 5 meses e contará cun orzamento de preto de 600.000 euros.\nO prazo de presentación de solicitudes para esta iniciativa está previsto que se active este mes e permanecerá aberto ata o 10 de xullo.\nPoderán presentarse pemes de calquera sector con presenza no mercado e que acheguen solucións de valor engadido con algún factor innovador fronte ao coronavirus, con comercialización inmediata e cun alto potencial de crecemento.


O Campo da Feira de Carral volve ser o lugar que acolla as proxeccións do programa Noite de Película que organiza o departamento municipal de Cultura en colaboración coa Deputación da Coruña.\nSerán catros os filmes que se presentarán, sendo dous deles de produción galega:\nLobos sucios: xoves 29 de agosto\nPeter Rabbit: venres 30 de agosto\nLa sombra de la ley: luns 2 de setembro\nCampeones: martes 3 de setembro\nTodas as proxeccións serán ás 22:00 h. e o acceso para o público é de balde.\nNo caso de meteoroloxía desfavorable, as películas exhibiranse no edificio social Toñito Espiñeira.\nRecoméndase aos pais prestar atención ás idades recomendadas para cada filme.


Emisario - Novas. Concello de Ribadeo\nCOA POSTA EN MARCHA REMATA A CONSTRUCIÓN DA DEPURADORA\nAsinada a acta de replanteo das obras de construción do emisario da nova depuradora de Vilaselán. Esta era a fase pendente desde hai un par de anos. O alcalde, Fernando Suárez, agarda que en dous ou tres meses estea listo. Das obras encargarase a UTE que construíu a depuradora e que leva a súa xestión. O orzamento situase nos 600.000 euros.\nO rexedor explicou que "por fin, e finalmente no día de onte, firmouse a acta de replanteo das obras que van comezar a partir de agora para a construción do emisario que vai partir da nova depuradora de Vilaselán. Esta depuradora leva funcionando aproximadamente dous anos, pero é agora cando se vai internar en mar aberto nunha extensión aproximada dun quilómetro e trescentos metros". Suárez Barcia lembrou que "esta obra era a que quedaba pendente da construción da depuradora, desta construción pola cal no seu momento o Concello puxo os terreos a disposición da Xunta de Galicia para que esta puidese licitar as obras de construción da depuradora. Faltaba precisamente que agora este emisario, despois de numerosas e complicadas autorizacións medio ambientais tanto da Xunta coma do Ministerio, cumprise as condicións".\nO alcalde indicou que "isto vai supoñer de entrada, que a depuradora siga a traballar tan ben coma o fixo ata agora. Hai que recoñecer e lembrar que é unha das mellores depuradoras de todo o Estado con tres niveis de tratamento e incluso cun terceiro nivel de raios ultravioletas que filtra e entrega a auga para unha vez depurada, ser enviada de novo ao medio ambiente nunhas condicións moi boas". E engadiu que "o emisario faise precisamente porque se algún día e debido a un mal funcionamento, que oxalá non ocorra, polo menos iso poida internarse no mar aberto e non no río de Vilaselán. Esperemos que agora a empresa en pouco tempo, en dous ou tres meses e antes de que veña o inverno de verdade, poida ter concluído este emisario co que rematarían as obras de construción da depuradora de Ribadeo".